Mini oordenkings vir vroue is 'n geskenk van hoop en vreugde wat vrou herinner dat God altyd naby hulle is. Die 180 kort en inspirerende oordenkings sal elke vrou aanmoedig om God se belofte van onfeilbare liefde te koester.
Die handige sakpas-formaat laat vroue toe om enige tyd en enige plek stil te word en tyd saam met Hom deur te bring.
Buite die kerk Toe die Fariseërs dit sien, vra hulle vir sy dissipels: "Waarom eet julle leermeester saam met tollenaars en sondaars?" Maar Jesus het dit gehoor en gesê: "Dié wat gesond is, het nie 'n dokter nodig nie, maar dié wat siek is." Matteus 9:11-12
Die kerk is nie net daar vir Christene nie. Jesus se stelling herinner ons daaraan dat ons nie gemaklik moet word in ons kerkbanke terwyl die wêreld by ons verbygaan nie. Jesus het uitgegaan na die mense wat moes hoor dat God hulle liefhet. Hy het tyd deurgebring by die "ongewenste mense" van sy tyd. Ons moet versigtig wees dat ons nie te gemaklik raak in ons kerk waar almal dieselfde lyk, dieselfde glo en dieselfde sosiale standaarde het nie. Ons moet onthou dat daar 'n wêreld vol mense is wat nog nie van God se liefde weet nie. Dit is ons taak om hulle daarvan te vertel.